Aalborg Stiftstidende, 1843-07-17
Udlandet. Et af Barceloneser Juntaen udstedt Decret er egentlig kun en Stadfæstelse af et tidligere Manifest fra General Serrano. Generalen erklærer deri, at han har været en af dem, der indsatte Seierhertugen i Regentskabet. Denne havde forpligtet sig til at regjere i Constitutionens Aand. Men den dobbelte Opløsning af Cortes, Dannelsen af Ministeriet Rodil, Regentens almindelige og personlige Politik havde snart aabnet Øinene paa Serrano. Han havde derfor som Medlem af den opløste Majoritet stemt imod denne Politik. Ministeriet Lopez's Historie skildrer han i faa Ord: "Ministeriet varede i 10 Dage, hvori den kæmpedes uophørligt med Regenten. Der handledes om at fjerne een eller to Personer, der vare bekjendte for deres skjæbnesvangre Jndflydelse, deres hemmelige Virksomhed og heftige Anskuelser; man kunde næsten troe, Spaniens Fremtid afhang af dem, saa levende tog Regenten sig af dem. Vi, Statssecretairerne, begrebe den Stillings Vigtighed, i hvilken vi befandt os. Jeg for min Part, som Krigsminister, indsaae, at Seierhertugen og hans fortroligste Venner gik svanger med Planer, der let kunde gjettes, men som jeg i Egenskab af Spanier og Dronningens og Frihedens svorne Beskytter, maatte bekjæmpe. Ligeoverfor den fornærmende og krænkende Ringeagt meddeelte jeg i Ministerraadet Seiers hertugen hvad jeg befrygtede, uden Skjul og med Frimodighed, men herpaa svaredes mig Jntet, som kunde berolige mig, Jntet uden forfængelige og heftige Declamationer, der gil udenfor den Moderation, med hvilken offentlige Anliggender, skulde forhandles paa hiint Sted. Vi følte dybt, at Seiers hertugens Hensigter vare skilte fra vore ved en Afgrund. V. vendte tilbage til Cortes, paa hvis Majoritet vi kunde gjøre Regning; uden at komme frem med et eneste anklagende Ord opgave vi den Post, der var os betroet. Begivenhederne fulgte raskt paa hinanden; hele Verden har seet det. Uden at oppebie Udfaldet af Valgkampene modsatte en Mængde Provindser sig Seiershertugens Regjering. Jeg levede endnu i det Haab, at han, ved at see de store Ulykker, som hans Halstarighed truede med at vække, vilde give efter for den almindelige Bevægelse og stille Stormen ved forsonende Midler; men da overbeviste Reus's Ødelæggelse og Ordren til at bombardere Granada om, at den Mand, der ødelægger Stæder og tænder Borgerkrigen for at opretholde sig midlertidige Bestyrelse, fortjener at udstødes af et Land, der har belønnet hans Tjenester saa rigeligt. Efterat alle Anklagepunkterne ere satte ud fra hinanden, iblandt hvilke ogsaa fremhæves Regentens Underordning under en fremmed Magts Jndflydelse, slutter Manifestet med følgende Ord: "Den Beslutning, der besjæler mig, er urokkelig. Det er ei muligt at vige tilbage derfor. Spaniens Vel afhænger af, at en Mand forjages, hvis ærgjerrige Planer ere bekjendte for Alle. Man maa beseire den Hindring, der stiller sig imod Spaniens Fred, Eendrægtighed og Frihed." Blocaden for Monteviden blev efter de seneste Efterretninger ikke haandhævet; dog viste den argentinske Escadre sig fra Tid til anden for Havnen. J Byen havde 2000 Franskmænd og nogle Jtalienere valgt sig en Fører, for at bidrage til Stadens Forsvar imod Oribe, der havde tilkjendegivet den britiske Consul, at han ikke vilde respectere de Fremmedes Eiendom og Personer, som toge Deel i Striden. Den engelske Capitain, Lord George Paulet har faaet Ordre til at opgive den af ham foretagne, midlertidige Besiddelse af Sandvichs-Øerne i den britiske Krones Navn. Flere tydske Familier i Muslands Østersoprovindser, ville udvandre til Preussen. Bestræbelserne for at fortrænge det tydske Eiement og Frygt for Jndskrænkning af deres Religionsfrihed skal være Bevæggrunden dertil.